句
作者：靈澈
朝代：唐

paragraphs: 松樹有死枝，塚上唯莓苔。
石門無人入，古木花不開。
綠竹歲寒在，故人衰老多。
月色靜中見，泉聲深處聞。
古觀茅山下，諸峯欲曙時。
真人是黃子，玉堂生紫芝。
禪門至六祖，衣鉢無人得。
古墓碑表折，荒壠松柏稀。
秋深知氣正，家近覺山寒。
山僧不記重陽日，因見茱萸憶去年。
今非古獄下，莫向斗邊看。
海月生殘夜，江春入暮年。
窗風枯硯水，山雨慢琴弦。